Vivika Ekman

Bernhardina Otteliana Vivica (Vivika) Ekman (13. marraskuuta 1826 Dragsfjärd – 13. marraskuuta 1911 Turku) oli suomalainen pianotaiteilija ja musiikinopettaja.

Ekman opiskeli Turussa pianonsoittoa kapellimestari Wilhelm Friedrich Siberin (1818–1855) oppilaana.Otavan iso musiikkitietosanakirja, Otava 1976–1979. . Liivinmaalainen Siber asui Turussa vuodesta 1838 lähtien ja johti musiikkikoulua ja oppilasorkesteria.Sohlmans musiklexikon, s.v. Siber, Wilhelm Friedrich. Sohlmans förlag 1952. Laulua Ekman opiskeli Betty Boijen johdolla, ja pianonsoittoa hänelle opetti myös tämän sisar Wilhelmina Boije, joka myöhemmin muutti pianopedagogiksi Philadelphiaan Yhdysvaltoihin.Sohlmans musiklexikon, s.v. Ekman, Vivika.

Vivika Ekman opetti musiikkia Turussa vuodesta 1846 lähtien. Hän haki vielä lisäoppia Tukholmasta kesäisin 1850–1853 opettajinaan Jan van Boom, Wilhelm Bauck ja 1860-luvun lopulla opettajanaan Oscar Byström. Urkujensoittoa hänelle opetti Tukholmassa Elfrida Andrée ja harmoniaoppia Otto Daniel Winge.

Ekman konsertoi pianistina ja orkesterisolistina usealla paikkakunnalla 1850- ja 1860-luvulla. Vuodesta 1870 lähtien hän opetti laulua pari vuosikymmentä Turussa Heurlinin ruotsalaisessa koulussa. Työnsä ohessa hän jatkoi pianonsoiton opetusta. Hänen tunnetuin oppilaansa oli Karl Ekman, joka ei ollut opettajansa sukulainen. Vivika Ekman opetti myös turkulaista pianistia ja pianonsoitonopettajaa Henriette Leijeliä.Pulkkinen, Maire (toim.): Suomalaisia musiikin taitajia, s. 89. Fazerin musiikkikauppa 1958.

Lähteet

Luokka:Suomalaiset pianistit
Luokka:Turun historia
Luokka:Vuonna 1826 syntyneet
Luokka:Vuonna 1911 kuolleet